Elephanta
Store norske leksikon,Geografi,Verdens geografi,Asia,Indias geografi
Elephanta er en øy i India, i delstaten Maharashtra. Øya ligger i havneområdet i Mumbai (Bombay), omtrent 10 kilometer fra sentrum, og har et areal på 10–16 kvadratkilometer avhengig av tidevannet.
Templer som er hugd inn i fjellet gjør øya til et berømt hinduistisk valfartssted. Her finnes noen av de største mesterverkene i indisk billedhuggerkunst, for eksempel kolossalstatuen av den trehodede gud Shiva Trimurti. Elephanta står på UNESCOs verdensarvliste.Navnet Elephanta ble gitt av portugiserne på grunn av en stor elefant som var hugd ut av fjellet, som i 1864 ble flyttet inn til selve byen.Opprinnelig het byen Gharapuri, «byen til Gharas prester». Les mer i Store norske leksikon India Indias geografi Maharashtra